
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της απόφασης αριθ. 113200/9729/10.11.86 με 
την οποία παρασχέθηκε η εγγύηση του Δημοσίου για τη δανειο¬ 
δότηση των πληγέντων από τους σεισμούς που σημειώθηκαν τον 

Σεπτέμβρη 1986 στο Νομό Μεσσηνίας. 

Απαλλαγή από την υποχρέωση προσκόμισης αποδεικτικού ενημερό¬ 
τητας της Εταιρείας «ΡΕΚΓΙΕ Σ. ΠΡΟΪΣΑΛΟΓΛΟΪ & ΥΙΟΣ 

ΑΕ». 

Τιμολόγιο εφαρμογής για εργασίες επισκευής βλαβών σε κτίρια, και 
σύνταξη προϋπολογισμού μελέτης για τις σεισμόπληκτες περιο¬ 
χές των Νομών Ηλείας και Ζακύνθου των σεισμών Οκτωβρίου 

1988».. 

Συμπλήρωση της 152091/7891/12.12.75 κοινής απόφασης των 

Υπουργών Οικονομικών και Εμπορικής Ναυτιλίας . 

Ψήφιση Οργανισμού Εσωτερικής Υπηρεσίας Κοινότητας Κάτω Λε¬ 
χωνιών Ν. Μαγνησίας. 

Ψήφιση Οργανισμού Εσωτερικής Υπηρεσίας Κοινότητας Ανήλιου 

Ν. Μαγνησίας . 

Σύσταση Κοινού Υπηρεσιακού Συμβουλίου Υπαλλήλων Ιδρυμάτων 
αρμοδιότητας Υπουργείου Υγείας Πρόνοιας και Κοιν. Ασφαλί¬ 
σεων Νομαρχίας Μαγνησίας. 

Σύσταση ίδιου νομικού προσώπου με την επωνυμία «Αθλητικός Ορ¬ 


γανισμός Δήμου Ν. Ιωνίας - Μαγνησίας». 8 

Τροποποίηση και προσαρμογή του Οργανισμού Εσωτερικής Υπηρε¬ 
σίας της Κοινότητας Αχλαδοχωρίου Ν. Σερρών . 9 


ΥΠΟΥΡΓΙΚΕ! ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 94452/8741 (1) 

Τροποποίηση της απόφασης αριθ. 113200/9729/10.11.86 με την' 
οποία παρασχέθηκε η εγγύηση του Δημοσίου για τη δανειοδότηση 
των πληγέντων από τους σεισμούς που σημειώθηκαν τον Σεπτέμβρη 
1986 στο Νομό Μεσσηνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό με το Ν. 
1266/82 (άρθρο 8). 

2. Την απόφασή μας αριθ. 113200/9729/10.11.86, με την οποία 
παρασχέθηκε η εγγύηση του Δημοσίου προς τις Τράπεζες για την κά¬ 
λυψη των δανείων σε πληγέντες από τους σεισμούς του Σεπτέμβρη 
1986 ιδιώτες επιχειρήσεις, εμπόρους και επαγγελματίες του Νομού 
Μεσσηνίας για την αποκατάσταση των ζημιών τους σύμφωνα με τους 
όρους και προϋποθέσεις που αναφέρονται: 

1) στην πράξη του Υπουργικού Συμβουλίου αριθ. 131/1.10.86. 

2) στην πράξη του Διοικητή της Τράπεζας της Ελλάδας αριθ. 859/ 
17.10.86. 


3) στην κοινή απόφαση των Υπουργών Εθνικής Οικονομίας, Οικονο¬ 
μικών και ΠΕΧΩΔΕ αριθ. ΕΔ2α/01/130/ΦΝ 315/29.10.86 και 

4) στην κοινή απόφαση των Υπουργών Εθνικής Οικονομίας και Οι¬ 
κονομικών αριθ. 106831/16.10.86. 

3. Την κοινή απόφαση των Υπουργών Εθνικής Οικονομίας, Οικονο¬ 
μικών και Περιβάλλοντος, Χωροταξίας και Δημ. Έργων αριθ. 3603/ 

1 ΤΣΠ 37/21.10.88 με την οποία εγκρίθηκε η παροχή συμπληρωματι¬ 
κών πιστωτικών διευκολύνσεων στους ανωτέρω σεισμοπαθείς: 

4. Το έγγραφο της Τράπεζας Ελλάδος - Δ/νση Νομισματικής Πολι- 

2 τικής και Τραπεζικών Εργασιών αριθ. 1112/23.6.88 αναφορικά με 
την αρμοδιότητα για τον καθορισμό των όρων χρηματοδότησης σεισμο¬ 
παθών. 

5. Την κοινή απόφαση Πρωθυπουργού και Υπουργού Οικονομικών 
2 αριθ. 6474/30.6.88 για την ανάθεση αρμοδιοτήτων στον Υφυπουργό 

Οικονομικών (ΦΕΚ 451 Β/30.6.88), αποφασίζουμε: 

^ Εγκρίνουμε η εγγύηση του Ελληνικού Δημοσίου, που έχει παρασχε¬ 
θεί με την απόφασή μας αριθ. 113200/9729/10.11.86, όπως ισχύει 
^ σήμερα, για τη δανειοδότηση των πληγέντων από τους σεισμούς του Σε¬ 

πτέμβρη 1986, να ισχύσει και για την κάλυψη των δανείων που θα χο- 
5 ρηγηθούν σύμφωνα με την κοινή απόφαση των Υπουργών Εθνικής Οι¬ 
κονομίας, Οικονομικών και Περιβάλλοντος, Χωροταξίας και Δημ. Έρ¬ 
γων αριθ. 3603/ΤΣΠ 37/21.10.88. 

Κατά τα λοιπά ισχύει η απόφασή μας αριθ. 113200/9729/ 
10.11.86 όπως τροποποιηθεί και ισχύει μέχρι σήμερα. 

Η απόφαση «χυτή να δημοσιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
-♦- 

Αριθ. 97391/111-101 (2) 

Απαλλαγή από την υποχρέωση προσκόμισης αποδεικτικού ενημερότη¬ 
τας της Εταιρείας «ΡΕΚΓΙΕ Σ. ΠΡΟΥΣΑΛΟΓΛΟΥ & ΥΙΟΣ ΑΕ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «Περί 
ρυθμίσεως ειδικών τινών περιπτώσεων εφαρμογής του Νόμου περί ει- 
σπράξεως Δημοσίων Εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο Χρεών», όπως τροποποιήθηκε και συμπληρώ¬ 
θηκε μεταγενέστερα. 

3. Το γεγονός ότι η Εταιρεία «ΡΕΚΓΙΕ Σ. ΠΡΟΥΣΑΛΟΓΛΟΥ & 
ΥΙΟΣ ΑΕ» έχει τεθεί υπό ειδική εκκαθάριση, σύμφωνα με τις διατάξεις 
του άρθρου 9 του Ν. 1386/1983. 

4. Το από 27.1.88 αίτημα του εκκαθαριστή της παραπάνω Εται¬ 
ρείας από την υποχρέωση προσκόμισης αποδεικτικού ενημερότητας για 
τα χρέη τους προς το Δημόσιο, προς διευκόλυνση του έργου της εκκαθά¬ 
ρισης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την απόφαση του Πρωθυπουργού και του Υπουργού Οικονομικών 
6474/30.6.88 (ΦΕΚ 451 Β’) με την οποία εκχωρούνται αρμοδιότη¬ 
τες στον Υφυπουργό Οικονομικών, αποφασίζουμε: 

Απαλλάσουμε μέχρι.31.12.1988 την υπό ειδική εκκαθάριση Εται¬ 
ρείας «ΡΕΚΡΙΕ Σ. ΠΡΟΥΣΑΛΟΓΛΟΥ & ΥΙΟΣ ΑΕ» από την υποχρέ¬ 
ωση προσκόμισης αποδεικτικού ενημερότητας για τα χρέη της προς το 
Δημόσιο, όπου αυτό απαιτείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
-♦- 

Αριθ. οικ./3836 (3) 

Τιμολόγιό εφαρμογής για εργασίες επισκευής βλαβών σε κτίρια, και σύ¬ 
νταξη προϋπολογισμού μελέτης για τις σεισμόπληκτες περιοχές των 

Νομών Ηλείας και Ζακύνθου των σεισμών Οκτωβρίου 1988». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψή: 

1. Τις διατάξεις του Ν. 867/79 «Περί κυρώσεως τροποποιήσεως και 
συμπληρώσεως της από 27.7.71 Πράξεως Νομοθετικού Περιεχομένου 
περί αποκ/σεως της αποκαταστάσεως ζημιών εκ των σεισμών». 

2. Τις διατάξεις του Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου περί αποκ/σεως ζημιών εκ των 
σεισμών 1981». 

3. Την με αριθμ. 101/1.11.1988 Πράξη του Υπουργικού Συμβου¬ 
λίου (ΦΕΚ 242/Α/3.11.88), αποφασίζουμε: 

Εγκρίνουμε τις παρακάτω τιμές τιμολογίου για την εφαρμογή τους 
κατά την σύνταξη των προϋπολογισμών για την χορήγηση των δανείων 
επισκευής στα κτίρια που επλήγησαν από τους σεισμούς του έτους 1988 
σε περιοχές των Νομών Ηλείας και Ζακύνθου. 

ΤΙΜΟΛΟΓΙΟ ΕΡΓΑΣΙΩΝ ΑΠΟΚ/ΣΗΣ ΖΗΜΙΩΝ ΑΠΟ ΣΕΙΣΜΟ 
ΓΕΝΙΚΟΙ ΟΡΟΙ: 

Το τιμολόγιο εφαρμόζεται υποχρεωτικά από τους Μηχανικούς Μελε¬ 
τητές για την σύνταξη των σχετικών μελετών επισκευής σεισμοπλή¬ 
κτων οικοδομών και από την Υπηρεσία για τον έλεγχο του σχετικού 
προϋπολογισμού. Δεν έχει εφαρμογή στη σύνταξη προϋπολογισμών έρ¬ 
γων του Δημοσίου ούτε στη σύνταξη νέων τιμών εκτελούμενων εργολα¬ 
βιών. 

Όλες οι τιμές μονάδος του τιμολογίου αναφέρονται σε πλήρως περαι- 
ωμένες εργασίες με προμήθεια υλικών και καλύπτουν τις αναφερόμενες 
εργασίες καθώς και εκείνες που δεν κατονομάζονται ρητά, είναι όμως 
απαραίτητες για την έντεχνη και πλήρη εκτέλεση κάθε επισκευής, σύμ¬ 
φωνα με τους κανόνες της επιστήμης και της τέχνης και τις τοπικές συν¬ 
θήκες. 

Ειδικότερα κάθε προεργασία, βοηθητική εργασία και όποια άλλη επι¬ 
πλέον εργασία απαιτείται για την ορθή και έντεχνη επισκευή νοείται στο 
παρόν τιμολόγιο όπως περιγράφεται αναλυτικά στο τεύχος «Κατευθυ¬ 
ντήριες προδιαγραφές και οδηγίες για επισκευή κτιρίων με βλάβες από 
σεισμό» του τ. Υπουργείου Δημοσίων Έργων και το οποίο συνοπτικά 
αναφέρεται σαν Κ.Π.Ε.Β.Σ. 

Στις τιμές του τιμολογίου περιλαμβάνεται και η τιμή των πάσης φύ- 
σεως απαιτουμένων ικριωμάτων ξύλινων ή μεταλλικών. 

Στις τιμές του παρόντος τιμολογίου συμπεριλαμβάνονται όλα τα γε¬ 
νικά έξοδα, το εργολαβικό όφελος, καθώς και όλες οι εισφορές υπέρ των 
ασφαλιστικών ταμείων (ΙΚΑ κ.λπ.) και υποχρεώσεις προς τρίτους, 
εφαρμόζονται δε αυτές για τον καθορισμό του ύψους του δανείου. 

ΤΙΜΕΣ ΕΦΑΡΜΟΓΗΣ: 

Άρθρο 1: Για ένα τετραγωνικό μέτρο επισκευής βλαβείσης τοιχο¬ 
ποιίας από τσιμεντόλιθους ή οπτόπλινθους η οποία παρουσιάζει ελαφρές 
ζημιές (τριχοειδείς ρηγματώσεις επιχρισμάτων, δηλωτικές της μη πλή¬ 
ρους ρηγμάτωσης), δοθέντος ότι η επιμέτρηση θα γίνεται στη μία ή δύο 
επιφάνειες του φατνώματος ανάλογα εάν η μιά ή δύο επιφάνειες του 
φατνώματος παρουσιάζουν ζημιά. 

ΔΡΑΧΜΕΣ ΤΕΤΡΑΚΟΣΙΕΣ (400) για κάθε πλευρά 

Άρθρο 2: Για ένα .τετραγωνικό μέτρο επισκευής βλαβείσης τοιχο¬ 


ποιίας από τσιμεντόλιθους ή οπτόπλινθους η οποία παρουσιάζει έντονες 
ρηγματώσεις χωρίς αποσύνθεσης της τοιχοποιίας σύμφωνα με τις πα¬ 
ραγράφους του τεύχους Κ.Π.Ε.Β.Σ. 
α. Παράγραφος 2,4,2,1: 

ΔΡΑΧΜΕΣ ΕΞΑΚΟΣΙΕΣ ΠΕΝΗΝΤΑ (650) 
β. Παράγραφος 2,4,2,2: 

ΔΡΑΧΜΕΣ ΧΙΛΙΕΣ ΠΕΝΗΝΤΑ (1.050) 

(Νοείται ότι η επιμέτρηση θα γίνεται όπως το άρθρο 1, για κάθε 
πλευρά) 

Άρθρο 3: Για ένα τετραγωνικό μέτρο επισκευής λιθοδομής η οποία 
παρουσιάζει έντονες ρηγματώσεις χωρίς αποσύνθεσης της λιθοδομής 
σύμφωνα με την παράγραφο 2,4,2,2 εφαρμοζόμενη για λιθοδομή, του 
τεύχους Κ.Π.Ε.Β.Σ. 

ΔΡΑΧΜΕΣ ΧΙΛΙΕΣ ΤΡΙΑΚΟΣΙΕΣ (1.300) 

(Επιμέτρηση όπως στο άρθρο 1) 

Άρθρο 4: Για ένα τετραγωνικό μέτρο ανακατασκευής βλαβείσης τοι¬ 
χοποιίας πάχους μεγαλυτέρου των 20 εκ. η οποία παρουσιάζει βαρειές 
ζημιές (πλήρη αποσύνθεση της τοιχοποιίας ή απόκλιση από την κατακό- 
ρυφο) και χρήζει ανακατασκευής. 
α. από λιθοδομή 

ΔΡΑΧΜΕΣ ΠΕΝΤΕ ΧΙΛΙΑΔΕΣ ΔΙΑΚΟΣΙΕΣ (5.200) 
β. από οπτοπλινθοδομή 

ΔΡΑΧΜΕΣ ΤΕΣΣΕΡΕΣ ΧΙΛΙΑΔΕΣ ΤΕΤΡΑΚΟΣΙΕΣ (4.400) 
Άρθρο 5: Για ένα τετραγωνικό μέτρο ανακατασκευής βλαβείσης τοι¬ 
χοποιίας από δρομική οπτοπλινθοδομή ή τσιμεντόλιθους η οποία πα¬ 
ρουσιάζει βαρειές ζημιές (πλήρη αποσύνθεση της τοιχοποιίας ή από¬ 
κλιση από την κατακόρυφο) και χρήζει ανακατασκευής. 

ΔΡΑΧΜΕΣ ΔΥΟ ΧΙΛΙΑΔΕΣ ΤΕΤΡΑΚΟΣΙΕΣ ΠΕΝΗΝΤΑ 
(2.450). 

Άρθρο 6: Για ένα τετραγωνικό μέτρο βλαβείσης τοιχοποιίας από 
μπατική οπτοπλινθοδομή η οποία παρουσιάζει βαρειές ζημιές (πλήρη 
αποσύνθεση της τοιχοποιίας ή απόκλιση από την κατακόρυφο) και χρή- 
ζει ανακατασκευής, δοθέντος ότι δεν συμπεριλαμβάνεται η κατασκευή 
σενάζ. 

ΔΡΑΧΜΕΣ ΤΡΕΙΣ ΧΙΛΙΑΔΕΣ ΕΝΙΑΚΟΣΙΕΣ (3.900) 
ΣΗΜΕΙΩΣΗ: Στις τιμές των άρθρων 4, 5 και 6 περιλαμβάνεται και 
η τιμή της καθαίρεσης του παλαιού τοίχου, η τιμή της αποκομιδής των 
υλικών καθαιρέσεως, καθώς και η κατασκευή του επιχρίσματος. 

Άρθρο 7: Για την ανακατασκευή ενός τετραγωνικού μέτρου κάτοψης 
στέγη (περιλαμβάνονται: Ζευκτά, τεγίδες, επιτεγίδες, κεραμίδια, κ.λπ. 
όπου τουλάχιστον τα ζευκτά και οι τεγίδες θα είναι καινούργια) 
ΔΡΑΧΜΕΣ ΠΕΝΤΕ ΧΙΛΙΑΔΕΣ ΔΙΑΚΟΣΙΕΣ (5.200) 

Άρθρο 8: Για την επισκευή ενός τετραγωνικού μέτρου κάτοψης στέ¬ 
γης ΔΡΑΧΜΕΣ ΧΙΛΙΕΣ ΠΕΝΤΑΚΟΣΙΕΣ ΠΕΝΗΝΤΑ (1.550) 
Άρθρο 9: Για την ανακατασκευή ενός τετραγωνικού μέτρου ψευδο¬ 
ροφής από νοβοπάν, οροφοπήχεις, καλαμωτές κ.λπ. 

ΔΡΑΧΜΕΣ ΧΙΛΙΕΣ ΠΕΝΤΑΚΟΣΙΕΣ ΠΕΝΗΝΤΑ (1.550) 
Άρθρο 10: Για την επισκευή ενός τετραγωνικού μέτρου ρηγματωμέ¬ 
νου οφοροκονιάματος (μετριέται μονο η επισκευαζόμενη επιφάνεια) 
ΔΡΑΧΜΕΣ ΧΙΛΙΕΣ ΕΚΑΤΟ (1.100) 

Άρθρο 11: Για την πλήρη κατασκευή ενός κυβικού μέτρου θεμελίου, 
από οπλισμένο σκυρόδεμα Β 160 για υποθεμελίωση (εκσκαφές, υπο¬ 
στηρίξεις, απομακρύνσεις και χαλαρός οπλισμός μέχρι ποσοστό 25 χγρ. 
ανά Μ 3 . 

ΔΡΑΧΜΕΣ: ΔΕΚΑ ΤΡΕΙΣ ΧΙΛΙΑΔΕΣ (13.000) 

Άρθρο 12: Για την κατασκευή ενός μέτρου διαζώματος ή υπερθύρου 
από οπλισμένο σκυρόδεμα Β.160 
α. Σε φέρουσα τοιχοποιία 

ΔΡΑΧΜΕΣ: ΔΥΟ ΧΙΛΙΑΔΕΣ ΔΙΑΚΟΣΙΕΣ (2.200) 
β. Σε εξωτερικούς τοίχους πλήρωσης (μπατικούς ή υπερμπατι- 
κούς) 

ΔΡΑΧΜΕΣ: ΧΙΛΙΕΣ ΤΡΙΑΚΟΣΙΕΣ (1.300) 
γ. Σε εσωτερικούς τοίχους πλήρωσης 
ΔΡΑΧΜΕΣ: ΤΕΤΡΑΚΟΣΙΕΣ (400) 

Άρθρο 13*: Για την εκσκαφή ενός κυβικού μέτρου γαιώδους εδά¬ 
φους (για νέα στοιχεία) 
α. Με το χέρι 

ΔΡΑΧΜΕΣ: ΧΙΛΙΕΣ ΟΚΤΑΚΟΣΙΕΣ (1.800) ( 
β. Με μηχανήματα 

ΔΡΑΧΜΕΣ: ΤΕΤΡΑΚΟΣΙΕΣ ΠΕΝΗΝΤΑ (450) 

Άρθρο 14*: Για ένα κυβικό μέτρο επιχωμάτωσης 

. α. Με το' χέρι 

ΔΡΑΧΜΕΣ: ΕΞΑΚΟΣΙΕΣ ΠΕΝΗΝΤΑ (650) 
β. Με μηχανήματα 
ΔΡΑΧΜΕΣ: ΔΙΑΚΟΣΙΕΣ (200) 

* Επισημαίνεται ότι τα άρθρα 13 και 14 εφαρμόζονται στις περιπτώ¬ 
σεις κατασκευής μεμονομένων νέων στοιχείων ή εκσκαφών για την ενί¬ 
σχυση της θεμελίωσης όταν αυτή επηρεάζεται από τις εργασίες αποκα¬ 
τάστασης των ζημιών στον Φ.Ο. 

Άρθρο 15: Για την ανακατασκευή κτιστής καπνοδόχου με τούβλα 
μασίφ, 

ΔΡΑΧΜΕΣ: ΠΕΡΙΜΕΤΡΙΚΗ ΕΠΙΦΑΝΕΙΑ X 2.600 
Άρθρο 16: Για την ανακατασκευή ενός μέτρου μήκους καπνοδόχου 
από πηλοσωλήνες, τσιμεντοσωλήνες ή αμιαντοσωλήνες. 

ΔΡΑΧΜΕΣ: ΧΙΛΙΕΣ ΠΕΝΤΑΚΟΣΙΕΣ ΠΕΝΗΝΤΑ (1.550) 
Άρθρο 17: Για την αντικατάσταση ενός μέτρου μήκους πηλοσωλήνα 
ή πλαστικού σωλήνα αποχέτευσης. 

ΔΡΑΧΜΕΣ: ΧΙΛΙΕΣ ΤΡΙΑΚΟΣΙΕΣ (1.300) 

Άρθρο 18: Για ένα χιλιόγραμμο λεπτού χαλύβδινου (ανοξείδωτου 
ελάσματος επισκευής έντονης ρηγμάτωσης δοκού ή βλάβης από κάμψη 
ή οποιαδήποτε άλλη παρεμφερής ή ανάλογη επισκευή περιλαμβανομέ- 
νης και της αξίας της εποξειδικής ρητίνης, της τυχόν αναγκαίας ηλε¬ 
κτροκόλλησης και οιουδήποτε υλικού που θα χρησιμοποιηθεί για την 
συγκόλιση του ελάσματος σε οποιαδήποτε θέση και στάθμη της οικοδο- 
μής. 

ΔΡΑΧΜΕΣ: ΧΙΛΙΕΣ ΕΝΙΑΚΟΣΙΕΣ ΠΕΝΗΝΤΑ (1.950) 

Άρθρο 19: Για την επισκευή ενός τετραγωνικού μέτρου τοιχοδομής 
με την κατασκευή ελαφρού οπλισμένου μανδύα (οπλισμένα επιχρίσματα 
σύμφωνα με την παράγραφο 5, 2, 3, 2 του Κ.Π.Ε.Β.Σ.). 
ΔΡΑΧΜΕΣ: ΧΙΛΙΕΣ ΕΝΙΑΚΟΣΙΕΣ ΠΕΝΗΝΤΑ (1.950) 

Άρθρο 20: Για την επισκευή ενός τετραγωνικού μέτρου τοιχοδομής 
με την εφαρμογή μανδύων από οπλισμένο σκυρόδεμα. 

α. Μονόπλευρος οπλισμένος μανδύας, σύμφωνα με την παράγρ. 
5.2.3.3 του Κ.Π.Ε.Β.Σ. 

ΔΡΑΧΜΕΣ: ΔΥΟ ΧΙΛΙΑΔΕΣ ΟΚΤΑΚΟΣΙΕΣ ΠΕΝΗΝΤΑ 
(2.850) 

β. Μονόπλευρος οπλισμένος μανδύας εκτοξευομένου σκυροδέματος 
μέχρι πάχους 7 εκ. και οπλισμό 4 ΚΓ/Μ 2 . 

ΔΡΑΧΜΕΣ ΤΡΕΙΣ ΧΙΛΙΑΔΕΣ ΕΝΙΑΚΟΣΙΕΣ (3.900) 

Άρθρο 21: Για την συγκόληση ενός μέτρου μήκους ρωγμών πλάτους 
από 0.1 μ.μ. έως 3 μ.μ. σε άοπλο ή οπλισμένο σκυρόδεμα με εποξειδι- 
κές ρητίνες, σύμφωνα με την παράγραφο 2.5.2 τού Κ.Π.Ε.Β.Σ. Νοείται 
ότι με την εκτέλεση της εργασίας αυτής αποκάθίσταται πλήρως η ζη¬ 
μιά. 

ΔΡΑΧΜΕΣ: ΕΞΙ ΧΙΛΙΑΔΕΣ ΕΞΑΚΟΣΙΕΣ (6.600) 

Άρθρο 22: Για την επισκευή ενός κυβικού μέτρου βλαβέντος στοι¬ 
χείου πλακός από οπλισμένο σκυρόδεμα με πολλαπλά ρήγματα, σύμ¬ 
φωνα με τις παραγράφους 4.2.2.1 του Κ.Π.Ε.Β.Σ. 

ΔΡΑΧΜΕΣ: ΣΑΡΑΝΤΑ ΠΕΝΤΕ ΧΙΛΙΑΔΕΣ ΠΕΝΤΑΚΟΣΙΕΣ 

(45.500) και 4.2.2.3 

ΔΡΑΧΜΕΣ: ΕΚΑΤΟΝ ΔΕΚΑ ΧΙΛΙΑΔΕΣ ΠΕΝΤΑΚΟΣΙΕΣ 

(110.500) " ' 

Άρθρο 23: Για την επισκευή ενός κυβικού μέτρου βλαβέντος στοι¬ 
χείου (δοκού ή υποστηλώματος) από οπλισμένο σκυρόδεμα πρυ παρου¬ 
σιάζει μερική ή πλήρη αποδιοργάνωση του σκυροδέματος, σύμφωνα με 
τις παραγράφους 4.4.3β, 4.4.4, 4.4.5, 4.5.3 του Κ.Π.Ε.Β.Σ. 

ΔΡΑΧΜΕΣ: ΕΚΑΤΟΝ ΕΝΕΝΗΝΤΑ ΠΕΝΤΕ ΧΙΛΙΑΔΕΣ 
(195.000) . // 

Άρθρο 24: Για την επισκευή ενός κυβικού μέτρου βλαβέντος ύπο- 
στηλώματος και στοιχείου από οπλισμένο σκυρόδεμα που παρουσιάζει 
αποδιοργάνωση του σκυροδέματος, σύμφωνα με τις παραγράφους 
4.5.2, 4.6 του Κ.Π.Ε.Β.Σ. (επιμετράται ο όγκος της παλαιάς διατο- 
μήζ). 

ΔΡΑΧΜΕΣ: ΕΚΑΤΟΝ ΔΕΚΑ ΕΠΤΑ ΧΙΛΙΑΔΕΣ (117.000) 
Κατά την εφαρμογή του άρθρου αυτού δεν πληρώνεται η δαπάνη ρη- 
τινεύσεως, που η εκτέλεσή τους δεν προβλέπεται από τις σχετικές προ¬ 
διαγραφές του Υπ.Δ.Ε., ενώ περιλαμβάνεται η τιμή του οπλισμού. 

Άρθρο 25: Για την κατασκευή ενός κυβικού μέτρου νέου υποστηλώ¬ 
ματος που κρίνεται απαραίτητη για την βελτίωση της αντισεισμικής συ¬ 
μπεριφοράς των οικοδομών λόγω της εντατικής κατάστασης που δη- 
μιουργήθηκε στον Φ.Ο. από την αποκ/ση των ζημιών. 

ΔΡΑΧΜΕΣ ΤΡΙΑΝΤΑ ΕΝΝΙΑ ΧΙΛΙΑΔΕΣ (39.000) 


Άρθρό' 26: Για την κατασκευή ενός κυβικού μέτρου νέου τοιχείου 
πρυ κρίνεται απαραίτητο για τήν βελτίωση της αντισεισμικής συμπερι¬ 
φοράς των οικοδομών όπως στο άρθρο 25. 

ΔΡΑΧΜΕΣ: ΕΙΚΟΣΙ ΟΚΤΩ ΧΙΛΙΑΔΕΣ ΕΞΑΚΟΣΙΕΣ (28.600) 
Άρθρο 27: Για την ανακατασκευή ενός τετραγωνικού μέτρου οροφο¬ 
κονιάματος. 

ΔΡΑΧΜΕΣ: ΟΚΤΑΚΟΣΙΕΣ (800) 

Άρθρο 28: Για την κατασκευή ενός (1) κυβικού μέτρου (Μ 3 ) μανδύα 
από εκτοξευόμενο σκυρόδεμα, σε οποιανδήποτε βλαβείσα επιφάνεια φέ- 
ροντος στοιχείου από οπλισμένο-σκυρόδεμα μετά του οπλισμού του. Ερ¬ 
γασία πλήρως περαιωμένη. Νοείται ότι η εργασία αυτή πρέπει να απο- 
καθιστά απαραίτητα και μόνο ζημιά που δεν επιδέχεται αποκατάσταση 
με άλλο τρόπο π.χ. μόνο με ρητινένεση. 

ΔΡΑΧΜΕΣ: ΕΚΑΤΟΝ ΠΕΝΗΝΤΑ ΕΞΙ ΧΙΛΙΑΔΕΣ (156.000) 
Άρθρο 29: Για ένα (1) κυβικό μέτρο οπλισμένου σκυροδέματος ενί¬ 
σχυσης υποστηλωμάτων, τοιχείων και πέδιλων με μανδύα που δεν έπα- 
θαν βλάβη από τον σεισμό αλλά απαιτείται η ενίσχυσή τους από την 
εντατική κατάσταση που δημιουργείται σε αυτά λόγω της αποκατάστα¬ 
σης των βλαβέντων (επιμετράται ο όγκος του νέου σκυροδέματος). 

α. ΕΒΔΟΜΗΝΤΑ ΟΚΤΩ ΧΙΛΙΑΔΕΣ ΔΡΑΧΜΕΣ (78.000) στην 
περίπτωση εκχύτου σκυροδέματος. 

β. ΕΚΑΤΟΝ ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (104.000) στην 
περίπτωση εκτοξευομένου σκυροδέματος. 

Διευκρινίζεται ότι το υπόψη άρθρο εφαρμόζεται και στην περίπτωση 
που η διατομή έχει προηγούμενα αποκατασταθεί με ρητινενέσέις. 

ΣΗΜΕΙΩΣΗ: Στις τιμές των άρθρων 21, 22,23,24,26,28 και 29 
περιλαμβάενται και η αξία επανακατασκευής των τμημάτων της κατα¬ 
σκευής που συμβάλουν στα βλαβέντα στοιχεία (π.χ. τοιχοποιίες, δά¬ 
πεδα κ.λπ.) και καταστρέφονται μερικώς κατά την επισκευή ως και η 
δαπάνη εργασιών εκσκαφής και επίχωσης του υπέρ και περί το πέδιλο 
εδάφους που είναι απαραίτητες για την κατασκευή του μανδύα. 

Άρθρο 30: Για την ανακατασκευή ενός - κυβικού μέτρου νέας πλάκας 
(μετά των προβλεπομένων δοκών) από οπλισμένο σκυρόδεμα. 

Η τιμή αυτή ισχύει για τις περιπτώσεις βλαβών σε αυτοτελή τμή¬ 
ματα πλακών ήτοι ενιαίες πλάκες οικοδομής ή αυτοτελή φατνώματα 
μεταξύ δοκών. - 

Στην τιμή περιλαμβάνεται η καθαίρεση του παλαιού τμήματος, ο ξυ- 
λότυπος και τα υλικά και η εργασία κατασκευής της νέας πλάκας ως και 
η αποκατάσταση του δαπέδου. 

ΔΡΑΧΜΕΣ: ΤΡΙΑΝΤΑ ΕΝΝΕΑ ΧΙΛΙΑΔΕΣ (39.000) 

Άρθρο 31: α. Για την ανακατασκευή ή συμπλήρωση ενός τετραγωνι¬ 
κού μέτρου δαπέδου από άοπλο ή ελαφρά οπλισμένο σκυρόδεμα που 
έπαθε αποδεδειγμένα ζημιά από σεισμούς. 

ΔΡΑΧΜΕΣ: ΧΙΛΙΕΣ ΟΚΤΑΚΟΣΙΕΣ (1.800) 
β. Για την ανακατασκευή ή συμπλήρωση ενός τετραγωνικού μέτρου 
δαπέδου από πλάκες ή μωσαϊκά ή μάρμαρα ή ξύλο περιλαμβανομένης 
της ανακατασκευής, της υπόβασης, της προμήθειας των υλικών και 
αποκατάσταση της τελικής επιφάνειας του δαπέδου. 

ΔΡΑΧΜΕΣ: ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ (3.500) 

Άρθρο 32: Για την επισκευή ενός (1) μέτρου μήκους ρωγμής σε 
πλάκα με ρητινόστοκο, κοτετσόσυρμα, ενισχυμένη τσιμεντοκονία και 
επίχρισμα. Στην τιμή περιλαμβάνεται η καθαίρεση του παλαιού επιχρί¬ 
σματος, ο καθαρισμός της επιφάνειας, η απομάκρυνση των (αχρήστων 
υλικών και κάθε άλλη απαιτούμενη εργασία. Επιμετράται το μήκος της 
ρωγμής από την μία μόνο επιφάνεια της πλάκας. 

ΔΡΑΧΜΕΣ: ΔΥΟ ΧΙΛΙΑΔΕΣ ΕΚΑΤΟ (2.100) 

Άρθρο 33: Για την κατασκευή ενός κυβικού μέτρου θεμελίου νέου 
τοιχείου ή νέου υποστηλώματος, καθώς και ενός κυβικού μέτρου πεδι- 
λοδοκού ή συνδέτηρίου δοκού. 

ΔΡΑΧΜΕΣ: ΔΕΚΑ ΠΕΝΤΕ ΧΙΛΙΑΔΕΣ ΕΞΑΚΟΣΙΕΣ (15.600) 
Άρθρο 34: Για την ανακατασκευή ενός τετραγωνικού μέτρου κάτο¬ 
ψης σιδηράς στέγης (περιλαμβάνονται ζευκτά, τεγίδες, επιτεγίδες, 
αντιανέμια, εγκάρσιοι, σύνδεσμοι κ.λπ., επικάλυψη με κεραμίδια ή κυ¬ 
ματοειδή φύλλα ελλενίτ ή φύλλα αλουμινίου). 

ΔΡΑΧΜΕΣ: ΤΡΕΙΣ ΧΙΛΙΑΔΕΣ ΔΙΑΚΟΣΙΕΣ ΠΕΝΗΝΤΑ 
(3.250) ’ . 

Άρθρο 35:Για την επισκευή ενός τετραγωνικού μέτρου κάτοψης σι¬ 
δηράς στέγης. 

ΔΡΑΧΜΕΣ ΔΥΟ ΧΙΛΙΑΔΕΣ (2.000). 

Άρθρο 36: Για την επισκευή ενός μέτρου μήκους ρωγμής ανοίγμα¬ 
τος ολίγων χιλιοστών σε φέρόυσες τοιχοποιίες από λιθοδομές μεγάλου 

πάχους με τσιμεντενέσεις, σύμφωνα με την περιγραφήτης παραγράφου 
2.4.1 του τεύχους Κ.Π.Ε.Β.Σ. σε οποιαδήποτε στάθμη και θέση της οι¬ 
κοδομής. 

Επιμετράται χωριστά σε κάθε όψη, στην περίπτωση εκτέλεσης της 
εργασίας και στις δύο όψεις λόγω διαμπερούς ρήγματος. 

ΔΡΑΧΜΕΣ ΧΙΛΙΕΣ ΠΕΝΤΑΚΟΣΙΕΣ (1.500) 

Άρθρο 37: Σε περιοχές που είναι δυσχερής η μεταφορά των υλικών 
(απροσπέλαστες περιοχές) και οι οποίες θα ορισθούν με δική μας από¬ 
φαση, καθορίζουμε αύξηση των εις το παρόν τιμολόγιο τιμών μονάδος 
σε ποσοστό μέχρι 15%. 

Άρθρο 38: Για την επισκευή ή αποκατάσταση υδραυλικών ή ηλε¬ 
κτρικών εγκαταστάσεων που έπαθαν ζημιές από τον σεισμό, ήτοι εργα¬ 
σίας και υλικά, εφ’ όσον έχουν γίνει ανακατασκευές τοίχων. 

α. Υδραυλικές εγκαταστάσεις κάθε ξεχωριστής ιδιοκτησίας κατ’ 
αποκοπή (εφ’ όσον έπαθαν ζημιές). 

ΔΡΑΧΜΕΣ ΔΕΚΑ ΕΝΙΑ ΧΙΛΙΑΔΕΣ ΠΕΝΤΑΚΟΣΙΕΣ (19.500) 
β. Ηλεκτρικές εγκαταστάσεις κάθε ξεχωριστής ιδιοκτησίας, κατ’ 
αποκοπή (εφ’ όσον έπαθαν ζημιές). 

ΔΡΑΧΜΕΣ ΔΕΚΑ ΕΝΙΑ ΧΙΛΙΑΔΕΣ ΠΕΝΤΑΚΟΣΙΕΣ 
(19.500). 

γ. Ηλεκτρικές εγκαταστάσεις κοινοχρήστων χώρων, ανελκυστήρων 
κ.λ.π., κατ’ αποκοπή για κάθε όροφο (έφ’ όσον έπαθαν ζημιές). 
ΔΡΑΧΜΕΣ ΔΕΚΑ ΧΙΛΙΑΔΕΣ ΤΕΤΡΑΚΟΣΙΕΣ (10.400) 

Άρθρο 39: Για την επισκευή ενός (1) τετραγωνικού μέτρου μόνωσης 
πλάκας επικαλύψεως που έχει π'άθει ζημιές από σεισμό. 

Στην τιμή περιλαμβάνεται και η αποξήλωση της παλαιός, ο καθαρι¬ 
σμός της επιφάνειας και η απομάκρυνση των αχρήστων υλικών και 
κάθε άλλη απαιτούμενη εργασία. 

ΔΡΑΧΜΕΣ ΧΙΛΙΕΣ (1.000) 

Η παρούσα να δημοσιευθεί στην Εφημερίδα της Κυβέρνησης σύμ¬ 
φωνα με το άρθρο 1, παρ. 2 της από 26.3.1981 Πράξης Νομοθετικού 
Περιεχομένου που κυρώθηκε με τον Νόμο 1190/81. 

Αθήνα, 10 Νοεμβρίου 1988 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 
-♦- 

Αριθ. 4116.40/15237 (4) 

Συμπλήρωση της 152091/7891/12.12.75 κοινής απόφασης των 
Υπουργών Οικονομικών και Εμπορικής Ναυτιλίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το Ν.Δ. 1383/1973 «περί ιδρύσεως Κέντρου Επιμορφώσεως 
Στελεχών Ε.Ν. (ΚΕΣΕΝ) (ΦΕΚ 94 Α'/73/24.4.73). 

β) Το Ν.Δ. 99/1973 «περί συστάσεως Κεφαλαίου Ναυτικής Εκπαι- 
δεύσεως κ.λ.π. (Κ.Ν.Ε:)» (ΦΕΚ 173 Α'/11.8.73). 

γ) Την αριθ.-152091/7891/12.12.75 Κοινή απόφαση Υπουργών 
Οικονομικών και Εμπορικής Ναυτιλίας «περί κυρώσεως Κανονισμού 
αποδοχών και αποζημιώσεων σε βάρος Κ.Ν.Ε. κ.λ.π.» (ΦΕΚ 1482 Β'/ 
20.12.75). 

δ) Το Π.Δ. 110/86 «περί ΔΣΜΑΕΝ/Ρ/Τ» (ΦΕΚ 40/Ά/ 
9.4.86). 

ε) Το αριθμ. 75 Πρακτικά Συνεδριάσεως Τριμελούς Επιτροπής άρ¬ 
θρου 6 Ν.Δ. 99/73, αποφασίζουμε: 

1. Συμπληρώνουμε την αριθ. 152091/7891/12.12.75 Κοινή 
Υπουργική απόφαση ως ακολούθως: 

α) Στο άρθρο 2 Β’ Κλάδος Εκπαιδευτικός προστίθεται η Κατηγορία 
Β' ΙΙ/9 (Β’ 2/9) Βοηθοί Καθηγητών Εργαστηρίων Ηλεκτρονικών ΚΕ¬ 
ΣΕΝ, με προσόντα τα προβλεπόμενα από το Π.Δ. Γ10/1986 (ΦΕΚ 40 
Α'/9.4.86) και όπως αυτά ισχύουν κάθε φορά. 

β) Στο άρθρο 4 και μετά την κλιμάκωση Β' ΙΙ/8 προστίθεται η Β' 
11/9 με Βασικό Μισθό 29.967 

2. Με απόφαση του ΥΕΝ, οι υπηρετούντες βοηθοί καθηγητές εργα¬ 
στηρίων Ηλεκτρονικών ΚΕΣΕΝ, με σχέση εργασίας Ι.Δ. αορίστου χρό¬ 
νου που αμείβονται σε βάρος Κ.Ν.Ε. κατά τη δημοσίευση της παρού¬ 
σας, εντάσσονται στην πιο πάνω κατηγορία (Β' 11/9) με βάση τα τυ¬ 
πικά και ουσιαστικά προσόντα τοιν: κάι «« βασικό μισθό της παραγρά¬ 


φου I (β) από 1 Απριλίου 1988. 

3. Οι εγκεκριμένες μέχρι της δημοσίευσης της παρούσας, προσαυξή¬ 
σεις λόγω τριετιών, καθώς και όλα τα επιδόματα τα οποία έχουν ορισθεί 
σε ποσοστό επί του Βασικού Μισθού των θα υπολογισθούν από 
1.4.1988 επί του νέου Βασικού Μισθού. 

4. Η ισχύς της παρούσας αρχίζει από την δημοσίευση στην Εφημε¬ 
ρίδα της Κυβερνήαεως εκτός αν άλλως ορίζεται σ’ αυτήν. 

Πειραιάς, 9 Νοεμβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜΗΤΡΗΣ ΤΣΟΒΟΛΑΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. ΕΣ20238 V 1 (5) 

Ψήφιση Οργανισμού Εσωτερικής Υπηρεσίας Κοινότητας Κάτω Λεχω¬ 
νιών Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις α) του άρθρου 12 του Ν. 1188/81 «Περί κυρώσεως 
του Κώδικος περί καταστάσειος προσωπικού Ο.Τ.Α.». 

β) του Ν. 1586/1986 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Ο.Τ.Α. και 
άλλες διατάξεις». 

γ) του Π. Δ/τος 37α/1987 «Μερική επέκταση διατάξεων που ισχύ¬ 
ουν για τους δημοσίους υπαλλήλους και τους υπαλλήλους των άλλων 
Νομικών Προσώπων Δημοσίου Δικαίου και στους υπαλλήλους των 
Ο.Τ.Α. και προσαρμογή διατάξεων στις ρυθμίσεις του Ν. 1586/86». 

2. Την 1/1988 σύμφωνη γνωμοδότηση του Υπηρεσιακού Συμβου¬ 
λίου της Νομαρχίας άρθρου 5 Ν. 1188/81, αποφασίζουμε: 

Εγκρίνουμε τη 16/1988 απόφαση του Κοινοτικού Συμβουλίου 
Κάτω Λεχωνίων περί ψηφίσεως νέου Οργανισμού Εσωτερικής Υπηρε¬ 
σίας της Κοινότητας ο οποίος έχει ως εξής: 

«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ» 

ΜΕΡΟΣ Α' 

Άρθρο 1 

ΟΡΓΑΝΩΣΗ 

Η Υπηρεσία της Κοινότητας Οργανώνεται ως εξής: 

Γραμματεία 

Αυτή περιλαμβάνει τις παρακάτω θέσεις: 

Άρθρο 2ο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 
Μόνιμο προσωπικό 
Α. ΔΙΟΙΚΗΤΙΚΟ ΠΡΟΣΩΠΙΚΟ 
Ά. Κατηγορία ΔΕ: 

Κλάδος ΔΕ Ι-Διοικητικού: 

Δύο (2) θέσεις υπαλλήλων με βαθμούς Γ-Α 
Κλάδος ΔΕ 15 Εισπρακτόρων: 

Μία (1) θέση Εισπράκτορα με. βαθμούς Γ-Α 
β. Κατηγορία ΥΕ 

Κλάδος ΥΕ 16 - Καθαριότητας κ.λ.π. 

Μία (1) θέση εργάτη γενικά με βαθμούς Δ-Γ 
Β. ΕΡΓΑΤΙΚΟ ΠΡΟΣΩΠΙΚΟ 

Δύο (2) θέσεις εργατών γενικά με σχέση εργασίας Ιδιωτικού Δικαίου 
για εποχιακή απασχόληση κατά την θερινή, τουριστική και αρδευτική 
περίοδο και για πέντε μήνες το χρόνο. 

Άρθρο 3ο 

Για τον διορισμό τα καθήκοντα, τους περιορισμούς, τον χρόνο εργα¬ 
σίας, την αστική ευθύνη, τα δικαιώματα τις άδειες, τις μεταβολές υπη¬ 
ρεσιακής κατάστασης, το προβάδισμα, τις ποινές, την λύση της υπαλλη¬ 
λικής σχέσης, την ιατροφαρμακευτική και νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπονται από τον Ορ¬ 
γανισμό, ρυθμίζονται από τις διατάξεις του Ν. 1188/81 και Ν. 1735/ 

7, καθώς και των διαταγμάτων που εκδίδονται σβ εκτέλεση αυτών 
των Νόμων. 

Άρθρο 4ο 

Στην αρμοδιότητα της Διοικητικής υπηρεσίας ανήκουν: 

ΓΡΑΜΜΑΤΕΑΣ ΚΟΙΝΟΤΗΤΑΣ 

1. Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

2. Η μέριμνα για την τήρηση και φύλαξη των προβλεπομένων από 
τον Νόμο βιβλίων της διοικητικής υπηρεσίας της Κοινότητας των φα- 
κέλλων των Αρχείων και την σφραγίδα της Κοινότητας. 

3. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας πλην της απορρή¬ 
του, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι απαραίτητες ενέργειες. 

4. Γράφει τα πρακτικά συνεδριάσεων του Συμβουλίου στο βιβλίο 
πρακτικών αυτού, μεριμνά για την υπογραφή τους και εκδίδει αντί¬ 
γραφα αυτών. 

5. Μονογράφει όλα τα σχέδια των προς υπογραφή εγγράφων και 
προσυπογράφει όλα τα έγγραφα, πιστοποιητικά και πίνακες που προ¬ 
βλέπουν οι ισχύουσες διατάξεις. 

6. Η μέριμνα για την τήρηση, φύλαξη των Μητρώων Αρρένων, Δη¬ 
μοτολογίων και Ληξιαρχικών βιβλίων. 

7. Καταρτίζει με τον Πρόεδρο σε σχέδιο τον προϋπολογισμό της Κοι¬ 
νότητας, συντάσει και συνυπογράφει με τον πρόεδρο τους βεβαιωτικούς 
καταλόγους επιβολής βεβαιώσεως και εισπράξεως των εσόδων γενικά 
και διεξάγει την λογιστική υπηρεσία της Κοινότητας. 

ΕΡΓΑΤΗΣ ΤΟΥ ΚΛΑΔΟΥ ΥΕ 

Μεριμνά για την εν γένει καθαριότητα των Γραφείων της Κοινότη¬ 
τας, για την επίδοση των προσκλήσεων του Κοινοτ. Συμβουλίου, την 
τοιχοκόλληση των ανακοινώσεων, και κάθε υπηρεσία που ανατίθεται σε 
αυτόν νόμιμα. . >· . 

ΚΟΙΝΟΤΙΚΟΣ ΕΙΣΠΡΑΚΤΩΡ 

Είναι εντεταγμένος στην Κοινότητά μας σε Οργανική θέση αλλά 
απασχολείται και σε άλλες Κοινότητες για την είσπραξη των εσόδων. 

Άρθρο 5ο 

Αυτός ο οργανισμός ισχύει από την δημοσίευσή του στην Εφημερίδα 
της Κυβέρνησης. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Βόλος, 2 Νοεμβρίου 1988 

Ο Νομάρχης 
ΘΑΝΑΣΗΣ ΣΙΑΤΡΑΣ 

-♦--- 

Αριθ. 20212 (6) 

Ψήφιση Οργανισμού Εσωτερικής Υπηρεσίας Κοινότητας Ανήλιου Ν. 

Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις α) του άρθρου 12 του Ν. 1188/81 «Περί κυρώσεως 
του Κώδικος περί καταστάσεως προσωπικού Ο.Τ.Α.». 

β) του Ν. 1586/1986 «Βαθμολογική διάρθρωση των θέσεων-του 
Δημοσίου, νομικών προσώπων δημοσίου δικαίου και των Ο.Τ.Α. και 
άλλες διατάξεις». 

γ) του Π. Δ/τος 37α/1987 «Μερική επέκταση διατάξεων που ισχύ¬ 
ουν για τους δημοσίους υπαλλήλους και τους υπαλλήλους των άλλων 
Νομικών Προσώπων Δημοσίου Δικαίου και στους υπαλλήλους των 
Ο.Τ.Α. και προσαρμογή διατάξεων στις ρυθμίσεις του Ν. 1586/86». 

2. Την 1/1988 σύμφωνη γνωμοδότηση του Υπηρεσιακού Συμβου¬ 
λίου της Νομαρχίας άρθρου 5 Ν. 1188/81, αποφασίζουμε: 

Εγκρίνουμε τη 4/1988 απόφαση του Κοινοτικού Συμβουλίου Ανή¬ 
λιου περί ψηφίσεως νέου Οργανισμού Εσωτερικής Υπηρεσίας της Κοι¬ 
νότητας ο οποίος έχει ως εξής: 


«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ» 

ΜΕΡΟΣ Α' 

Άρθρο 1 

ΟΡΓΑΝΩΣΗ . . 

Η Υπηρεσία της Κοινότητας Οργανώνεται ως εξής: 

Γραμματεία 

Αυτή περιλαμβάνει τις παρακάτω θέσεις: 

Άρθρο 2ο 

Διάρθρωση - Διαβάθμιση θέσεων 

1. Μόνιμο προσωπικό 
Α. Διοικητικό προσωπικό 
Α. Κατηγορία ΤΕ: 

Κλάδος ΤΕ 17. Διοικητικού - Λογιστικού (προσωρινή θέση) 

Μία θέση (1) με βαθμούς Γ-Α (ΜΚ 19-4) 

β. Κατηγορία ΔΕ 

Κλάδος ΔΕ 1 Διοικητικού 

Μία (1) θέση με βαθμούς Γ-Α (ΜΚ 24-9). 

Η συνιστώμενη προσωρινή θέση κατηγορίας ΤΕ 17 Διοικητικού .- 
Λογιστικού σύμφωνα με τις διατάξεις του άρθρου 17 του Ν· 1586/86 
θα καταργηθεί με την οποιονδήποτε τρόπο έξοδο από την Υπηρεσία του 
καταταγέντος υπαλλήλου της Κοινότητας η δε απ’ αυτόν κατεχόμενη 
θέση (Κλάδου ΔΕΙ Διοικητικού με βαθμούς Γ-Α) θα παραμένει ^ενή και 
θα αναβιώσει ευθύς ως εξέλθει της Υπηρεσίας 0 | υπάλληλος της προσω¬ 
ρινής θέσης. 1 

Άρθρο 3ο 

, Αρμοδιότητες . ,. 

Στην αρμοδιότητα της διοικητικής υπηρεσίας ανήκουν: 
α) Γραμματέας Κοινότητας 

1. Η μέριμνα για την τήρηση του βιβλίου επίπλων και σκευών και ή 
διαφύλαξη αυτού. 

2. Η μέριμνα για την τήρηση και φύλαξη των προβλεπομένων από 
τον Νόμο βιβλίων της διοικητικής υπηρεσίας της Κοινότητας των φα- 
κέλλων των Αρχείων και την σφραγίδα της Κοινότητας. 

3. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας πλην της απορρή¬ 
του, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι απαραίτητες ενέργειες. 

4. Γράφει τα πρακτικά συνεδριάσεων του Συμβουλίου στο βιβλίο 
πρακτικών αυτού, μεριμνά για την υπογραφή τους και εκδίδει αντί¬ 
γραφα αυτών. 

5. Καταρτίζει με τον Πρόεδρο σχέδιο προϋπολογισμού της Κοινότη¬ 
τας, συντάσσει και συνυπογράφει με τον Πρόεδρο της Κοινότητας τους 
βεβαιωτικούς καταλόγους επιβολής, βεβαίωσης και είσπραξης των 
κοινοτικών εσόδων γενικά και διεξάγει την λογιστική υπηρεσία της Κοι- 
νόηττας. 

6. Ενημερώνει τον Πρόεδρο για την πορεία των οικονομικών της 
Κοινότητας και συνυπογράφει με τον Πρόεδρο τα χρηματικά εντάλματα 
της Κοινότητας. - 

7. Τηρεί και φυλάσσει τα Μητρώα Αρρένων, τα Δημοτολόγια και τα 
Ληξιαρχικά βιβλία. Διεξάγει κάθε υπηρεσία που απορρέει από την ενά¬ 
σκηση αρμοδιοτήτων που αντιτίθεται στην Κοινότητα από Νόμους, Δια¬ 
τάγματα κ.λπ. 

Άρθρο 4ο 

Προϊστάμενος όλων των υπηρεσιών της Κοινότητας είναι ο Πρόεδρος 
της. 

Άρθρο 5ό' 

Για τον διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, άδειες, τις μεταβολές υπηρε¬ 
σιακής καταστάσεως, τις ποινές, την λύση της υπαλληλικής σχέσης 
κ.λ.π. των μονίμων υπαλλήλων που προβλέπονται από τον παρόντα ορ¬ 
γανισμό, προβλέπουν οι διατάξεις.των νόμων 1188/81, 1586/1986 
και το Π.Δ. 37α/1986. . 

Άρθρο 6ο 

Ο Οργανισμός αυτός Εσωτερικής Υπηρεσίας της Κοινότητας ισχύει 

από τη δημοσίευσή του στην Εφημερίδα της Κυβερνήσεως. 

Η παρούσα απόφαση να δημοσιέυθέί στην Εφημερίδα της Κυβερνή- 
σεως. 

Βόλος, 2 Νοεμβρίου-1988 

Ο Νομάρχης 
ΑΘΑΝ. ΣΙΑΤΡΑΣ 


- - ^' 

Αριθ. 13889 (7) 

Σύσταση Κοινού Υπηρεσιακού Συμβουλίου Υπαιλλήλων Ιδρυμάτων αρ¬ 
μοδιότητας Υπουργείου Υγείας Πρόνοιας και Κοιν(. Ασφαλίσεων Νο¬ 


μαρχίας Μαγνησίας. 


Ι¬ 


ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

Τις διατάξεις: ' '' 

α. Των άρθρων 7, 8 και 9 του ΠΛ 611/77. · 

β. Του άρθρου 14 του Ν, 1586/86. 

γ. Του άρθρου 23 του Ν. 1735/87. 

2. Τήν αριθμ. ΔΙΚΠΡ/Φ80/30/8.703/16.9.88 (ΦΕΚ 684/Β/ 
,88) απόφαση του Υπουργού Προεδρίας της Κυβέρνησης. . 

I 3. Την αριθμ. ΔΙΚΠΡ/Φ80/32/9026/26.9.88 εγκύκλιο του 
Υπουργείου Προεδρίας της Κυβέρνησης. 

; 4. Τις αριθμ. 2982/28.3.88, 2983/28.3.88 αποφάσεις μιας απο¬ 
φασίζουμε: 

1. Συνιστούμε Κοινό Υπηρεσιακό Συμβούλιο υπαλλήλων των Ιδρυ¬ 
μάτων αρμοδιότητας Υπουργείου Υγείας Πρόνοιας και Κοιν. Ασφαλί¬ 
σεων Νομαρχίας Μαγνησίας με έδρα το Γενικό Νομ/κό Νοσ/μείο Βό¬ 
λου. 

2. Για τη συγκρότηση και λειτουργία του Υπηρεσιακού Συμβουλίου 
εφαρμόζονται οι διατάξεις του άρθρου 14 του Ν. 1586/86. 

Σε ! περίπτωση που κρίνονται πειθαρχικές υποθέσεις, προεδρεύει ο 
πρόεδρος του ΝΠΔΔ που ορίζεται στην απόφαση συγκρότησης. 

Καθήκοντα γραμματέα εκτελεί υπάλληλος του νομικού προσώπου 
που θα ορίζεται από τον πρόεδρο. 

3. Οι αποφάσεις που εκκρεμούν κατά την ισχύ της απόφασης αυτής 
και για τις οποίες (δεν έχει ληφθεί απόφαση, κρίνονται από το Υπηρε¬ 
σιακό Συμβούλιο που συνιστάται με την απόφαση αυτή. 

• Η απόφαση αυτή|της οποίας η ισχύς αρχίζει από 1.1.1989ναδημοσιευθεί 
στην Εφημερίδα της Κυβερνήσεως. 

Βόλος, 27 Οκτωβρίου 1988 

Ο Νομάρχης 
ΘΑΝ. ΣΙΑΤΡΑΣ 


Αριθ. 20452 


( 8 ) 


Σύσταση ίδιου νομικού προσώπου με την επωνυμία «Αθλητικός Οργανι¬ 
σμός Δήμου Ν. Ιωνίας - Μαγνησίας». 

Ο ΝΟΜΑΡΧΗΣ ΜΑΓΝΗΣΙΑΣ 


Έχοντας υπόψη: 

1. Τις διατάξεις του άρθρου 175 του δημοτικού και κοινοτικού Κώ¬ 
δικα ΠΔΕ 76/85. 

2. Τις διατάξεις του Π.Δ. 331/1983 «περί μεταβίβασης αρμοδιοτή¬ 
των του Υπουργείου Εσωτερικών στους Νομάρχες». 

3. Την αριθ. 179/88 απόφαση του δημοτικού συμβουλίου Δήμου Ν. 
Ιωνίας, αποφασίζουμε: 

1. Συστήνουμε ίδιο πρόσωπο Νομικό στο δήμο Νέας Ιωνίας με την 
επωνυμία «Αθλητικός οργανισμός Δήμου Ν. Ιωνίας - Μαγνησίας». 

2. Σκοποί του Νομ. Προσώπου είναι: 

α. Η φροντίδα για τη δημιουργία και λειτουργία αθλητικών χώρων 
κμι Γυμναστηρίων, χώρων αθλοπαιδιών και Γυμναστικής έτσι που να 
καλύπτονται οι αυξημένες ανάγκες για άθληση των δημοτών, ιδιαίτερα 
των νέων. 

β. Η ανάπτυξη του μαζικού Αθλητισμού για να καλυφθούν οι ανά¬ 
γκες κατά ηλικία ενδιαφέροντα κ.λπ. 

γ. Η καλλιέργεια των σωματικών και πνευματικών ικανοτήτων των 
Δημοτών και ιδιαίτερα των νέων. 

δ. Η καλλιέργεια φίλαθλου συναγωνιστικού πνεύματος, μακριά από 


φανατισμό, ανταγωνισμούς και κερδοσκοπικούς στόχους, καθώς και η 
αύξηση της κοινωνικότητας των δημοτών. 

ε. Η συνεργασία με όλους τους φορείς κάι παράγοντες (Κρατικούς, 
Αθλητικούς Συλλόγους, Ενώσεις κ.λπ.). 

στ. Η δημιουργία και λειτουργία Επιτροπών, γενικά, για την αξιο¬ 
ποίηση κάθε δυνατότητας που θα συμβάλλει στην πραγμάτωση των πα¬ 
ραπάνω σκοπών. / 

. Οι πιο πάνω, σκοπιό κατατάσσονται σε βασικούς τομείς, που θα συ- 
ντελέσουν στην; καλύτερη πραγμάτωσή τους και οι οποίοι είναι: 

Α. Διοικητικός και Διαχειριστικός Τομέας: 

θα εξυπηρετεί τη διοικητική και Οικονομική λειτουργία του Αθλητι¬ 
κού Οργανισμού Δήμου Ν. Ιωνίας - Μαγνησίας. < 

Β. Τομέας δημιουργίας Αθλητικών Κέντρων, Γυμναστηρίων και γε¬ 
νικά αθλητικών χώρων. 

Ο Τομέας αυτός θα έχει την ευθύνη για τη δημιουργία των πάσης φύ- 
σεως αθλητικών χώρων και εγκαταστάσεων, εργομετρικών και αθληά- 
τρικών μονάδων. 

Γ. Τομέας λειτουργίας αθλητικών κέντρων, γυμναστηρίων και γε¬ 
νικά αθλητικών χώρων. 

Ο Τομέας αυτός θα έχει την ευθύνη για την οργάνωση και σωστή λει¬ 
τουργία των πάσης φύσεως αθλητικών χώρων και εγκαταστάσεων έτσι 
που να καλύπτονται οι αυξημένες ανάγκες για άθληση των δημοτών. 

Δ. Τομέας διοργάνωσης αθλητικών εκδηλώσεων - συναντήσεων: 

Ο Τομέας αυτός θα φροντίζει να διοργανώνει σε συνεργασία με φορείς 
κρατικούς, αθλητικούς, ενώσεις, συνοικιακά συμβούλια κ.λπ. ποικίλου 
περιεχομένου αθλητικές εκδηλώσεις και συναντήσεις σε επίπεδο τοπικό, 
εθνικό και διεθνές. 

Ε. Τομέας Δημοσίων Σχέσεων: 

Ο Τομέας αυτός θα είναι υπεύθυνος να αναπτύξει τη συνεργασία με 
όλους τους φορείς και παράγοντες, να παρέμβει στα αθλητικά ζητήματα 
βοηθώντας την ενεργοποίηση περισσότερων αθλητών, γυμναστών, συ¬ 
μπολιτών στα αθλητικά ζητήματα. Να συνεργάζεται με διάφορες επι¬ 
τροπές που θα δημιουργεί κατά τομείς. Να βοηθήσει στη δημιουργία φί¬ 
λαθλου συναγωνιστικού πνεύματος μακριά από φανατισμούς και αντα¬ 
γωνισμούς. Να ενημερώνει τους συμπολίτες μας με διαλέξεις, συζητή¬ 
σεις, προβολές κ.λπ., για ζητήματα του αθλητισμού, να καλλιεργήσει 
την αθλητική ιδέα, των συμπλιτών μας να καλλιεργήσει την ευγενική 
άμιλα και τα ιδανικά της Ειρήνης μέσω του αθλητισμού. 

3) Πόροι του Νομικού Προσώπου είναι: 

α) Η ετήσια επιχορήγηση του Δήμου Ν. Ιωνίας που θα ανέρχεται στο 
ποσό των 3.000.000 δρχ. 

β) Οι τυχόν επιχορηγήσεις από το Κράτος, 
γ) Κάθε είδους εισφορές, δωρεές, κληρονομιές, κληροδοσίες, συνδρο¬ 
μές πολιτών οργανισμών, σωματείων κ.λπ. 

δ) Οι εισπράξεις από το αντίτιμο των πραγμάτων ή των υπηρεσιών 
που παρέχει το Νομικό Πρόσωπο. 

ε) Οι πρόσοδοι από τη δική του περιουσία, 
στ) Κάθε άλλη νόμιμη πρόσοδος. 

4) Περιουσιακά στοιχεία του Ν.Π. είναι: 

α) Όλοι οι αθλητικοί χώροι (γήπεδα μπάσκετ και βόλλεϋ) στις συνοι¬ 
κίες που υππάρχουν καθώς και όσα δημιουργηθούν στο μέλλον (Δημο¬ 
τικό Κλειστό Γυμναστήριο κ.λπ.). 

β) Τα οικοδομήματα, οι εγκαταστάσεις και τα πάσης φύσης κτίρια 
που θα ανεγείρει στους παραπάνω χώρους. 

γ) Κάθε άλλος χώρος ή κτίριο που θα παραχωρείται σ’ αυτούς (π.χ. 
Στάδιο). 

Στην παραπάνω περιουσία το Ν.Π.Δ.Δ. θα έχει το δικαίωμα της χρή¬ 
σης μόνο, η δε κυριότητα αυτής ανήκει στο Δήμο Ν. Ιωνίας - Μαγνη¬ 
σίας. 

5) Το Νομικό Πρόσωπο διοικείται από τα εξής όργανα: 

α) Τον Δήμαρχο ή τον Αντιδήμαρχο (που θα ορισθεί από τον Δήμαρχο) 
ως Πρόεδρο. 

- Από ένα (1) Δημοτικό Σύμβουλο και τέσσερις (4) πολίτες που θα 
εκλέγονται από το Δημοτικό Συμβούλιο. 

- Από ένα (1) εκπρόσωπο των εργαζομένων στον Α.Ο. που θα ορίζε¬ 
ται από τη Γενική Συνέλευση των εργαζομένων. Η Γενική Συνέλευση 
συγκαλείται από το Διοικητικό Συμβούλιο του Συλλόγου των εργαζομέ¬ 
νων μέσα σε δεκαπέντε (15) ημέρες από τότε που θα πάρει τη σχετική 
γραπτή πρόσκληση του Δημάρχου. Εάν η προθεσμία αυτή περάσει 
άπρακτη, καθώς και σε περίπτωση που δεν υπάρχει ενιαίος σύλλογος τη 
Γενική Συνέλευση των εργαζομένων καλεί ο Δήμαροχς (άρθρο 164 του 

Π.Δ/τος 76/1985). 

Προσωρινά και μέχρις ότου προσληφθούν υπάλληλοι, η θέση του 
αντιπροσώπου των εργαζομένων θα παραμείνει κενή. 

- Τον Πρόεδρο, όταν απουσιάζει ή κωλύεται, τον αναπληρώνει ο 
αντιπρόεδρος ο οποίος εκλέγεται από τα μέλη του Διοικητικού Συμβου¬ 
λίου. 1 - 

Η θητεία των μελών του Διοικητικού Συμβουλίου ακολουθεί τη θη¬ 
τεία της Δημοτικής Αρχής. Αν κατά τ η διάρκεια της θητείας του Διοικη¬ 
τικού Συμβουλίου εκκενωθεί θέση αυτού από οποιοδήποτε λόγο, αυτή 
συμπληρώνεται με απόφαση του Δημοτικού Συμβουλίου. Το αξίωμα 
του μέλους του Διοικητικού Συμβουλίου είναι τιμητικό και άμισθο. 

Το Διοικητικό Συμβούλιο στην πρώτη του συνεδρίαση, μετά από την 
επικύρωση της απόφασης του Δημοτικού Συμβουλίου περί ορισμού του, 
εκλέγει τον αντιπρόεδρό του Γραμματέα του. 

Ο αντιπρόεδρος αναπληρώνει τον Πρόεδρο όταν αυτός, απουσιάζει ή 
κωλύεται. 

6) Το Νομικό, Πρόσωπο εκπροσωπείται στα δικαστήρια και σε κάθε 
αρχή από τον Πρόεδρο του και όταν αυτός απουσιάζει ή κωλύεται από 
τον Αντιπρόεδρό του. 

Η παρούσα να δημοσιευθεί στην Εφημερίδα της Κυβερνήσεως. 

Βόλος, 2 Νοεμβρίου 1988 

Ο Νομάρχης 
ΘΑΝΑΣΗΣ ΣΙΑΤΡΑΣ 

-♦- 

Αριθ. ΕΣ/23611 (9) 

Τροποποίηση και προσαρμογή του Οργανισμού Εσωτερικής Υπηρεσίας 
της Κοινότητας Αχλαδοχωρίου Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας ΑΧΛΑΔΟΧΩΡΙΟΥ αριθ. 158/ 
5.2.1988 με την οποία υποβλήθηκε η απόφαση του Κοινοτικού Συμ¬ 
βουλίου αριθ. 8/1988 που αναφέρεται στην τροποποίηση και προσαρ¬ 
μογή του Οργανισμού Εσωτερικής Υπηρεσίας της Κοινότητας αυτής. 


2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος» «περί καταστάσεώς προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις» και το Π.Δ. 
37α/1987. 

—44 Τη γνωμοδότηση του Υπηρεσιακού Συμβουλίου του άρθρου 5 του 
Ν. 1ϊδ8/81 αριθ. 5/16/30.9.1988, και 14 παρ. 9 Ν. 1586/86 τα 
υπόλοιπα στοιχεία του φακέλου και την οικονομική κατάσταση της Κοι¬ 
νότητας. 

5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Αχλαδοχωρίου, ο οποίος τροποποιήθηκε και προσαρμόσθηκε με την 
απόφαση του Κοινοτικού Συμβουλίου αριθ. 8/1988, ώστε αυτός να πε¬ 
ριλαμβάνει την κατωτέρω υπηρεσιακή διάρθωση: 

«Αυτοτελές Γραφείο» με τις εξής θέσεις υπαλλήλων. 

Α. ΚΑΤΗΓΟΡΙΑ ΔΕ 

1. Κλάδος ΔΕ 15 Διοικητικός. 

Δύο (2) θέσεις υπαλλήλων με διαβάθμιση Γ’ - Α\: 

2'. Κλάδος ΔΕ 15 Εισπρακτόρων. ' ■ '■·’'■ 

Μία (1) θέση υπαλλήλων με διαβάθμιση Γ - Α’. 

Β. ΚΑΤΗΓΟΡΙΑ ΥΕ 

1. Κλάδος ΥΕ1 κλητήρων - θυρωρών γεν. καθηκόντων 

Μία (1) θέση υπαλλήλου με διαβάθμιση Δ' - Γ'. 

2. Κλάδος ΥΕ 16 προσωπικού καθαριότητας. 

Μία (1) θέση υπαλλήλου (υδρονομέα) με διαβάθμιση Δ' - Γ'. 

Για τη θέση του προϊσταμένου του Αυτοτελούς Γ ραφείου κρίνονται 
υπάλληλοι του κλάδου ΔΕΙ διοικητικού. 

Σέρρες, 31 Οκτωβρίου 1988 

Με εντολή Νομάρχη 
Η Διευθύντρια 
Ν. ΑΝΤΩΝΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




